Probiotiká
Dobrý deň, chcem sa opýtať, či môže 3,5 ročné dieťa brať probiotiká, ak pri liečbe kašľu neberie antibiotika. 

ďakujem
Dobrý deň,
ďakujeme za Vašu otázku.
Užívanie probiotík nie je podmienené užívaním antibiotík. Taktiež nie sú limitované vekom, v niektorých špecifických prípadoch sú dokonca odporúčané ako prevencia pred typickými zdravotnými problémami. Nedostatok probiotík môže viesť k náchylnosti na ochorenia, ako je chrípka či nádcha. Vyvážená črevná mikroflóra pomáha pri vývoji detského imunitného systému. Na takýto účel je možné podávať probiotiká aj z dlhodobého hľadiska. Probiotiká však nemajú priamo účinok na kašeľ, v tomto prípade je potrebná taktiež liečba kašla v závislosti od jeho typu.
Prajem pekný zvyšok dňa.
S pozdravom
PharmDr. Veronika Kiabová